Den 26-årige truede sig omkring klokken 18.00 onsdag aften med en kniv til pornofilm og sexlegetøj i kiosken på Fynsgade. Efterfølgende flygtede han ind i en opgang i nærheden. Det så en beboer i området, og politiet hørte støj fra en lejlighed på 3. sal. Da lejlighedens ejer åbnede døren, kunne politiet konstatere, at vinduet i soveværelset stod åbent, og gerningsmanden var flygtet ud på ejendommens tag. Politiet rekvirerede en stigevogn og sikrede området, mens den 26-årige løb rundt på tagryggene. Til sidst blev det dog for koldt for røveren, så han selv bad om at blive hentet ned. Røveren er kendt af politiet, og lige nu er han udeblevet fra afsoning.
En 26-årig mand af udenlandsk herkomst er her til aften anholdt for røveri mod en videokiosk i Fynsgade i Aalborg.